paragraph_text: Školovao se za profesora glasovira. Radi daljnjeg usavršavanja, odlučio je otići u Beč. Ondje se sreo s Brahmsom, nakon čega mu pijanistička karijera poprima uzlaznu putanju. Održava koncerte po Europi, od čega mu se pamte oni u Parizu i Londonu. Potom nastupa diljem Sjeverne Amerike, gdje je održao više od stotinjak koncerata. Brojne njegove svjetske turneje su zapamćene kao veličanstveni uspjesi. Prihode od svojih koncerata, koji su bili pozamašni, dijelio je u karitativne i kulturne svrhe.